CELEX: 32010R0153
Language: bg
Date: 2010-02-23 00:00:00
Title: Регламент (ЕС) № 153/2010 на Комисията от 23 февруари 2010 година относно класирането на някои стоки в Комбинираната номенклатура

25.2.2010   
            
            
               BG
            
            
               Официален вестник на Европейския съюз
            
            
               L 48/5
            
         РЕГЛАМЕНТ (ЕС) № 153/2010 НА КОМИСИЯТА
   от 23 февруари 2010 година
   относно класирането на някои стоки в Комбинираната номенклатура
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕИО) № 2658/87 на Съвета от 23 юли 1987 г. относно тарифната и статистическа номенклатура и Общата митническа тарифа (1), и по-специално член 9, параграф 1, буква а) от него,
   като има предвид, че:
   
               (1)
            
            
               С цел да се осигури еднакво прилагане на Комбинираната номенклатура, приложена към Регламент (ЕИО) № 2658/87, е необходимо да се приемат мерки относно класирането на стоките, посочени в приложението към настоящия регламент.
            
         
               (2)
            
            
               Регламент (ЕИО) № 2658/87 определя общите правила за тълкуване на Комбинираната номенклатура. Тези правила се прилагат също така и към всяка друга номенклатура, която изцяло или частично се основава на нея или добавя допълнителни подраздели към нея и която е създадена със специални разпоредби на Съюза с оглед на прилагането на тарифни и други мерки, свързани с търговията със стоки.
            
         
               (3)
            
            
               Съгласно тези общи правила стоките, описани в колона 1 от таблицата в приложението, следва да бъдат класирани по кодовете по КН, посочени в колона 2, на основание на посоченото в колона 3 от същата таблица.
            
         
               (4)
            
            
               Уместно е да се предвиди обвързващата тарифна информация, която е издадена от митническите органи на държавите-членки във връзка с класирането на стоки в Комбинираната номенклатура, но която не е в съответствие с настоящия регламент, да може да продължи да бъде ползвана от титуляря за срок от три месеца съгласно член 12, параграф 6 от Регламент (ЕИО) № 2913/92 на Съвета от 12 октомври 1992 г. относно създаване на Митнически кодекс на Общността (2).
            
         
               (5)
            
            
               Мерките, предвидени в настоящия регламент, са в съответствие със становището на Комитета по Митническия кодекс,
            
         ПРИЕ НАСТОЯЩИЯ РЕГЛАМЕНТ:
   Член 1
   Стоките, описани в колона 1 от таблицата в приложението, се класират в Комбинираната номенклатура по кода по КН, посочен в колона 2 от същата таблица.
   Член 2
   Обвързващата тарифна информация, издадена от митническите органи на държавите-членки, която не е в съответствие с настоящия регламент, може да продължи да бъде ползвана за срок от три месеца съгласно член 12, параграф 6 от Регламент (ЕИО) № 2913/92.
   Член 3
   Настоящият регламент влиза в сила на двадесетия ден след публикуването му в Официален вестник на Европейския съюз.
   
      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 23 февруари 2010 година.
      
         
            За Комисията, от името на председателя,
         
         Algirdas ŠEMETA
         
            Член на Комисията
         
      
   
   
      (1)  ОВ L 256, 7.9.1987 г., стр. 1.
   
      (2)  ОВ L 302, 19.10.1992 г., стр. 1.
   
      ПРИЛОЖЕНИЕ
      
                  Описание на стоките
               
               
                  Класиране
                  (код по КН)
               
               
                  Основания
               
            
                  (1)
               
               
                  (2)
               
               
                  (3)
               
            
                  Продукт под формата на т.нар. „панорамна книга“, съдържаща напечатани страници от картон, две от които са с ограничен текст, свързан с играта.
                  Книгата съдържа още шест страници, които при отваряне създават триизмерно представяне на няколко части от космическа станция.
                  Тя включва и една страница с фигури от картон, които при натискане се изправят и изваждат и може да бъдат сложени в различни части от космическата станция.
               
               
                  9503 00 99
               
               
                  Класирането се определя от общи правила 1 и 6 за тълкуване на Комбинираната номенклатура, от забележка 1, буква в) към глава 49, и от описанието на кодове по КН 9503 00 и 9503 00 99.
                  С оглед на характеристиката (строежа) на продукта той е предназначен главно за игра.
                  Книгите с картинки за деца, съдържащи изправящи се или подвижни фигури или части за изрязване, се класират в позиция 4903 (Албуми или книги с картинки и албуми за рисуване или оцветяване, предназначени за деца), освен ако изделието представлява главно играчка. Изделията, които са играчки, се изключват от позиция 4903 и се класират в глава 95 (вж. също обяснителните бележки към Хармонизираната система за позиция 4903.)
                  Изделията от глава 95 се изключват от глава 49 по силата на забележка 1, буква в) към глава 49.
                  Ето защо продуктът трябва да бъде класиран в позиция 9503 като играчка.